পার্থ চট্টোপাধ্যায়ের জামিন বাতিলের হুঁশিয়ারি দিলেন বিচারক

কলকাতা: জেলমুক্ত থাকলেও প্রাক্তন শিক্ষামন্ত্রী পার্থ চট্টোপাধ্যায়ের (Partha Chatterjee) জামিন বাতিল করে দেওয়ার হুঁশিয়ারি দিলেন বিচারক। পার্থ চট্টোপাধ্যায়ের আচরণে চরম ক্ষুব্ধ ব্যাঙ্কশাল কোর্টের বিচারক শুভেন্দু সাহা। বিচারকের স্পষ্ট বার্তা, ”আপনারা পচা শামুকে পা কাটবেন না।” শিক্ষক নিয়োগ দুর্নীতি মামলায় (SSC Recruitment Case) কলকাতা হাইকোর্টের (Calcutta High Court) নির্দেশে জামিন পান পার্থ চট্টোপাধ্যায়। শর্তসাপেক্ষে দেওয়া জামিনে আদালত স্পষ্ট জানায়, নিম্ন আদালতে নির্ধারিত দিনে আদালতে হাজিরা দিতে হবে। সেই মতো বুধবার পার্থ চট্টোপাধ্যায়ের স্বশরীরে কোর্টে হাজিরা দেওয়ার কথা ছিল, কিন্তু হাজিরা দেননি।

আদালতে প্রাক্তন শিক্ষামন্ত্রীর আইনজীবী জানান, তিনি অসুস্থ। শুধু পার্থ চট্টোপাধ্যায় না, নিয়োগ দুর্নীতিতে জামিনে থাকা বেশ কয়েকজন অভিযুক্তও হাজিরা দিতে আসেননি, তাতেই চরম ক্ষুব্ধ হন ব্যাঙ্কশাল কোর্টের বিচারক। তাতেই বিরক্তি প্রকাশ করেন বিচারক শুভেন্দু সাহা। তিনি জানতে চান, চিকিৎসক তো বেড রেস্টের কথা বলেননি। তা হলে আদালতে এলেন না কেন? আদালত সূত্রে খবর, গরহাজিরার কারণ হিসেবে এ দিন অসুস্থতার কথা বলেন পার্থর আইনজীবী। আদালতের প্রশ্ন, বেড রেস্টে যদি থাকার কথা না বলা হয়, তা হলে কেন এলেন না? শুধু তাই নয়, হাজিরা না দিলে জামিন বাতিলের পূর্ণ ক্ষমতা যে আদালতের আছে তা স্পষ্ট জানান বিচারক। এমনকী জামিন বাতিল করে দেওয়ারও হুঁশিয়ারি দেন। স্পষ্ট বলে দেন, যে জামিন তিনি কনফার্ম করেছেন, তা খারিজও করে দিতে পারেন। বিচারক বলেন, ‘আশা করি পচা শামুকে পা কাটবেন না।’উল্লেখ্য, ব্যাঙ্কশাল আদালতে তিনটি ব্যাঙ্ক অ্যাকাউন্ট খুলে দেওয়ার জন্য আবেদন জানানা অর্পিতা মুখোপাধ্যায়।

আরও পড়ুন: SIR নিয়ে বিরাট মন্তব্য সুপ্রিম কোর্টের কী নির্দেশ? দেখুন এই ভিডিও

অন্য খবর দেখুন